text: Halmbrand på gård ved Tønder
  19 juli 2010 kl. 14.07
  En lade med halmballer brænder på en gård på Tyvsevej 10 mellem Tønder og Løgumkloster.
  Syd- og Sønderjyllands Politi oplyser, at der ikke er fare for mennesker og dyr.
  Tønder Brandvæsen har forhindret, at branden spreder sig til et stråtækt stuehus.
  Branden er så voldsom, at flammerne står op gennem ladens tag.
  Natten til mandag opstod en tilsvarende brand på en gård ved Gram i Haderslev Kommune.
  